Cuneiform Tablet Kt n/k 1336 (Belleten 59 13)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ú-ṣur-ša-IŠTAR qí-bi₄-ma um-ma a-kà-dí-a ù ší-ma-at-sú-en₆-ma mì-nam É a-bi-kà té-ta-pá-áš a-ḫa-at-kà lam-ni-iš té-ta-pá-áš ù a-ma-kam mu-ta-am iš-té-en₆ ú 2-šé-na tù-uš-tí-mì-it a-šùr a-šu-mì šé-pì-kà uš-ta-na-ad-kà tí-ib-a-ma a-tal-kam ù i-a-tí a-ṣé-er ṣú-ru-up-tim ša be-lí-a ù a-ta lá ta-lá-kam-ma ki-ma DUMU.SAL lá a-ší-ri a-ba-ší a-šu-mì ša É-a-šar ù šu-lá-ba-an ša áš-ta-na-pá-ra-ku-ni KÙ.BABBAR 10 GÍN ša e-ṭá-ri-im eṭ-ra-šu-nu lá ku-a-tí ki-ma a-bi₄-a a-da-gal tí-ib-a-ma a-tal-kam iš-tí a-šur na-pì-iš-ta-am e-ṭí-ir